La màgia del Nadal arriba al Baix Llobregat amb "La Llumineta", que regalarà productes i experiències turístiques 100% de casa - elBaix.cat
La màgia del Nadal arriba al Baix Llobregat amb “La Llumineta”, que regalarà productes i experiències turístiques 100% de casa
Data: novembre 30, 2016 A: el Baix a fons | Comentari : 0
Amb un cistell de productes i experiències turístiques valorat en 1.000€ com a premi, lallumineta.cat servirà per repartir sort i, alhora, donar a conèixer la completa oferta turística del Baix Llobregat durant les dates nadalenques, cortesia del Consorci de Turisme del Baix Llobregat
Per participar els/les usuaris/ries tan sols hauran de respondre correctament a una pregunta sobre punts d’interès turístic i patrimonial del Baix Llobregat. La campanya comença el dia 1 de desembre i el número premiat coincidirà amb les quatre últimes xifres de la Grossa de Cap d’Any.
Aquesta original llumineta online permetrà a cada usuari escollir qualsevol número disponible per tal de participar en el sorteig, que anirà d’acord amb el primer premi de la Grossa de Cap d’Any (31 de desembre). Abans d’aconseguir fer-se amb el número escollit, s’haurà de respondre correctament a una pregunta sobre un espai d’interès turístic del Baix Llobregat.
D’aquesta manera la campanya promocionarà els punts d’interès turístic, cultural i patrimonial de la comarca, i l’ampli ventall d’esdeveniments que tenen lloc al nadal.